Sɛan yimaziɣen, seg teglest taqburt anagraw n tira i wumi qqaren talibikit, s usenned ɣer tmurt n Libya, isem aqbur n tmazɣa. Ɛeddant miyya n tira ay tesɛa tlibikit, maca, d tin n temjaguct n Masinisa di tugga, Dugga yellan ass-a di tunes i wumi yuɣal uzemz ɣer 10 n yiseggasen n tgelda n numidya, maḥsub 139 muqbel talalit n Ɛisa. Tewweḍ tira n tlibikit ɣer tqacuct deg lawan-nni, ay-agi, ibeggen-it-id-wuqqɛad d ccbaḥa n yisekkilen-ines, yedma-d tallit ɣezzifen n usnerni d uneblal nnig n ssin n leqṛun di tallit n yimasihiyen, d azemz yuɣalen i tazwara n tira n tmaziɣt. Ih dɣa, ɣer tagara n yiseggasen n 1950, tuɣal tlibikt d leqrun ɣer deffir, nnuquc imusanen, d tid n l’Aɛzib n Lkkis deg waṭlas ɛlayen n lmaṛṛuk, tella tira yuɣalen gar lqern wis 7 ar wis 5 muqbel talalit n Ɛisa. Deg yimir i d-ttafen yimuzzagen n uḥric-agi, ladɣa deg tnezruft tira yuɣalen ɣer wakud ibeɛden s waṭas. Kra ttbanent-d, d unuɣen s tifatin yuɣalent ɣer tallit n kabalin, d tanfalit id-yemmalen tigruma n wunuɣen ɣef yidɣaɣen anda i d-yettban umdan yettrebbi aɛudiw, d tallit yebdan, s lewhi di 1500 muqbel talalitb n Ɛisa !